ഭാരത്ബന്ദ് ജില്ല നിശ്ചലമാകും കോട്ടയം മൂന്ന് കാര്ഷിക നിയമവും വൈദ്യുതി ബില്ലും പിന്വലിക്കണമെന്ന് ആവശ്യപ്പെട്ട് സംയുക്ത കിസാന് മോര്ച്ചയുടെ ആഹ്വാനപ്രകാരം തിങ്കളാഴ്ച നടത്തുന്ന ഭാരത് ബന്ദ് ജില്ലയില് പൂര്ണമാകും. തൊഴിലാളി യൂണിയനുകളും സര്വീസ് സംഘടനകളും വ്യാപാരികളുമെല്ലാം ബന്ദില് അണിനിരക്കുന്നതിനാല് വ്യാപാര വാണിജ്യമേഖലകളും നിശ്ചലമാകും. ഓഫീസുകളും സ്ഥാപനങ്ങളും പ്രവര്ത്തിക്കില്ല. കെഎസ്ആര്ടിസിസ്വകാര്യബസ് സര്വീസും ജലഗതാഗതവും ഉണ്ടാകില്ല. പത്രം, പാല്, ആംബുലന്സ്, മരുന്ന് വിതരണം, ആശുപത്രി, വിവാഹം, രോഗികളുടെ സഞ്ചാരം, മറ്റ് അവശ്യ സര്വീസുകള് എന്നിവ തടസപ്പെടില്ല. ഭാരത്ബന്ദിന്റെ വിജയത്തിനായി സംയുക്ത കര്ഷകസമിതിയുടെയും ട്രേഡ്യൂണിയന് സംയുക്ത സമിതിയുടെയും നേതൃത്വത്തില് വിപുലമായ പ്രചാരണ പ്രവര്ത്തനങ്ങളാണ് സംഘടിപ്പിച്ചത്. ബഹുജന സംഘടനകളും പ്രചാരണം ഏറ്റെടുത്തിരുന്നു. തിങ്കള് രാവിലെ 10ന് ജില്ലയിലെ പ്രധാന കേന്ദ്രങ്ങളില് കര്ഷകരും കര്ഷകത്തൊഴിലാളികളും ട്രേഡ് യൂണിയന് പ്രവര്ത്തകരും അണിനിരക്കുന്ന പ്രതിഷേധ ശൃംഖലകള് സംഘടിപ്പിക്കും. കോവിഡ് മാനദണ്ഡം പാലിച്ച് അഞ്ച് പേര് വീതമുള്ള ഗ്രൂപ്പായി തിരിഞ്ഞാണ് പരിപാടി. കോട്ടയത്ത് ഗാന്ധി സ്ക്വയറില് എഐടിയുസി സംസ്ഥാന സെക്രട്ടറി അഡ്വ. വി ബി ബിനുവും ചങ്ങനാശേരിയില് എല്ഡിഎഫ് ജില്ലാ കണ്വീനര് പ്രൊഫ. എം ടി ജോസഫും പുതുപ്പള്ളിയില് കര്ഷകസംഘം ജില്ലാ സെക്രട്ടറി കെ എം രാധാകൃഷ്ണനും വൈക്കത്ത് സിഐടിയു സംസ്ഥാന കമ്മിറ്റിയംഗം കെ കെ ഗണേശനും ഉദ്ഘാടനം ചെയ്യും. തലയോലപ്പറമ്ബില് കെഎസ്കെടിയു സംസ്ഥാന കമ്മിറ്റിയംഗം എം പി ജയപ്രകാശും അയര്ക്കുന്നത്ത് കര്ഷകസംഘം സംസ്ഥാന കമ്മിറ്റിയംഗം പി എന് ബിനുവും കറുകച്ചാലില് കര്ഷകസംഘം ജില്ലാ പ്രസിഡന്റ് പ്രൊഫ. ആര് നരേന്ദ്രനാഥും പ്രതിഷേധശൃംഖല ഉദ്ഘാടനം ചെയ്യും. ജില്ലയിലെ പ്രധാന കേന്ദ്രങ്ങളായ പാലാ, ഈരാറ്റുപേട്ട, കാഞ്ഞിരപ്പള്ളി, മുണ്ടക്കയം, പൊന്കുന്നം, പാമ്ബാടി, ഏറ്റുമാനൂര്, കടുത്തുരുത്തി, തലയോലപ്പറമ്ബ് എന്നിവിടങ്ങളിലും പ്രതിഷേധശൃംഖല സംഘടിപ്പിക്കും. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ഹര്ത്താല് തൊഴില്മേഖല സ്തംഭിച്ചു കര്ഷകരുടെ ഐക്യദാര്ഢ്യം ലോക ഹൃദയദിനം: സൈക്കിള് റാലി നടത്തി എകെപിസിടിഎയുടെ ദേശാഭിമാനി വരിസംഖ്യ ഏറ്റുവാങ്ങി കര്ഷക മുന്നേറ്റമായി കിസാന് പഞ്ചായത്ത് ബൈക്കിലെത്തിയ സംഘം സ്കൂട്ടര് യാത്രികയുടെ മാല കവര്ന്നു ഭാരത് ബന്ദ് വിജയിപ്പിക്കുക: ഇടതുപാര്ടികള് ഇന്ന് കര്ഷകസംഗമം